As God sê “alles” dan glo ek dit beteken regtig “alles”. Ek het nie hierdie Skrifte geskryf nie, maar kwoteer dit net.
Jer 5:14 Daarom, so sê die HERE, die God van die leërskare: Omdat julle hierdie woord spreek, kyk, Ek maak my woorde in jou mond ‘n vuur en hierdie volk hout, en dit sal hulle verteer.
C_______ as jy ander vuur sien in die Skrifte laat my weet as jy nie omgee nie. Wat ek kan sien dat God net een vuur het en dat almal deur daardie vuur (Sy Woord, Jesus Christus) gered SAL word. Ek het nie deur menselike interpretasie tot die betekenis van die vuur gekom nie, maar God se woord ALLEEN verduideik geestelike dinge vir hulle wat dit kan sien en dit is hoe die gees van God leer!
As iemand nie “opgeskryf is in die boek van die lewe nie” beteken net dat die persoon nog nie na Jesus Christus, die boek van die Lewe, getrek was deur die Vader nie:
Open 20:5 En die ander dode het nie herlewe totdat die duisend jaar voleindig was nie. Dit is die eerste opstanding.
Die eerste opstanding is vir hulle wat in hierdie vleeslike tydelike eeu deur God na Jesus, die Woord, getrek word om die geestelike lewe as ‘n “onderpand” te ontvang. Nie omdat hulle iets spesiaal gedoen het nie, maar bloot deur Sy keuse:
Die laaste opstanding (ook genoem die groot wit troon of die “tweede dood” of “poel van vuur”) is die tweede groep wat na Jesus getrek word deur die Vader om geestelike lewe sal ontvang:
Fil 2:10 sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is,
Ons is ALMAL van nature vyande van God, maar word deur sy genade gered! As God sê ons moet ons vyande liefhet, dan is tog duidelik dat Hy ook Sy vyande liefhet en Hy sal elkeen van sy vyande kan red?
Efes 2:2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk,